RO Jurnalul Oficial al Uniunii Europene L 143/4

DECIZIA NR. 18/2010 A COMITETULUI MIXT AL SEE

din 1 martie 2010

de modificare a anexei I (Chestiuni veterinare și fitosanitare) și a anexei II (Reglementări tehnice, standarde, încercări și certificare) la Acordul privind SEE

COMITETUL MIXT AL SEE,

având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,

întrucât:

(1) Anexa I la acord a fost modificată prin Decizia nr. 1/2010 a Comitetului mixt al SEE din 29 ianuarie 2010 (1).

(2) Anexa II la acord a fost modificată prin Decizia nr. 4/2010 a Comitetului mixt al SEE din 29 ianuarie 2010 (2).

(3) Regulamentul (CE) nr. 301/2008 al Consiliului din 17 martie 2008 de adaptare a anexei I la Regulamentul (CE) nr. 882/2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (3) trebuie încorporat în acord.

(4) Regulamentul (CE) nr. 737/2008 al Comisiei din 28 iulie 2008 de desemnare a laboratoarelor comunitare de referință pentru boli ale crustaceelor, rabie și tuberculoză bovină, de stabilire a responsabilităților suplimentare și a sarcinilor atribuite laboratoarelor comunitare de referință în privința rabiei și a tuberculozei bovine și de modificare a anexei VII la Regulamentul (CE) nr. 882/2004 al Parlamentului European și al Consiliului (4) trebuie încorporat în acord.

(5) Regulamentul (CE) nr. 1019/2008 al Comisiei din 17 octombrie 2008 de modificare a anexei II la Regulamentul (CE) nr. 852/2004 al Parlamentului European și al Consiliului privind igiena produselor alimentare (5) trebuie încorporat în acord.

(6) Regulamentul (CE) nr. 1020/2008 al Comisiei din 17 octombrie 2008 de modificare a anexelor II și III la Regulamentul (CE) nr. 853/2004 al Parlamentului European și al Consiliului de stabilire a unor norme specifice de igienă care se aplică alimentelor de origine animală și a Regulamentului (CE) nr. 2076/2005 în ceea ce privește marcajul de identificare, laptele crud și produsele lactate, ouăle și produsele din ouă și anumite produse pescărești (6) trebuie încorporat în acord.

(7) Regulamentul (CE) nr. 1021/2008 al Comisiei din 17 octombrie 2008 de modificare a anexelor I, II și III la Regulamentul (CE) nr. 854/2004 al Parlamentului European și al Consiliului de stabilire a normelor specifice de organizare a controalelor oficiale privind produsele de origine animală destinate consumului uman și a Regulamentului (CE) nr. 2076/2005 referitor la moluștele bivalve vii, la anumite produse pescărești și la personalul care participă la controale oficiale în abatoare (7) trebuie încorporat în acord.

(8) Regulamentul (CE) nr. 1022/2008 al Comisiei din 17 octombrie 2008 de modificare a Regulamentului (CE) nr. 2074/2005 în privința valorilor limită pentru azotul bazic volatil total (ABVT) (8) trebuie încorporat în acord.

(9) Regulamentul (CE) nr. 1023/2008 al Comisiei din 17 octombrie 2008 de modificare a Regulamentului (CE) nr. 2076/2005 în ceea ce privește prelungirea perioadei de tranziție acordată operatorilor din sectorul alimentar care importă ulei de pește destinat consumului uman (9) trebuie încorporat în acord.

(10) Regulamentul (CE) nr. 1029/2008 al Comisiei din 20 octombrie 2008 de modificare a Regulamentului (CE) nr. 882/2004 al Parlamentului European și al Consiliului în vederea actualizării unei trimiteri la anumite standarde europene (10) trebuie încorporat în acord.

(11) Regulamentul (CE) nr. 1250/2008 al Comisiei din 12 decembrie 2008 de modificare a Regulamentului (CE) nr. 2074/2005 în ceea ce privește cerințele de certificare pentru importul de produse pescărești, moluște bivalve, echinoderme, tunicate și gasteropode marine vii destinate consumului uman (11) trebuie încorporat în acord.

(12) Decizia 2008/337/CE a Comisiei din 24 aprilie 2008 de modificare a Deciziei 2006/968/CE de punere în aplicare a Regulamentului (CE) nr. 21/2004 al Consiliului în ceea ce privește orientările și procedurile referitoare la identificarea electronică a animalelor din speciile ovină și caprină (12) trebuie încorporată în acord.

(13) Decizia 2008/654/CE a Comisiei din 24 iulie 2008 privind liniile directoare pentru asistarea statelor membre în elaborarea raportului anual cu privire la planul unic de control național multianual integrat prevăzut de Regulamentul (CE) nr. 882/2004 al Parlamentului European și al Consiliului (13) trebuie încorporată în acord.

(14) În ceea ce privește capitolul I din anexa I, prezenta decizie se aplică Islandei în cadrul perioadei de tranziție specificată la punctul 2 din partea introductivă a capitolului I din anexa I în domeniile care nu se aplicau Islandei anterior revizuirii acestui capitol prin Decizia nr. 133/2007 a Comitetului mixt al SEE din 26 octombrie 2007 (14).

(15) Prezenta decizie nu se aplică Principatului Liechtenstein,

DECIDE:

Articolul 1

Anexele I și II la acord se modifică astfel cum se precizează în anexa la prezenta decizie.

Articolul 2

Textele Regulamentelor (CE) nr. 301/2008, (CE) nr. 737/2008, (CE) nr. 1019/2008, (CE) nr. 1020/2008, (CE) nr. 1021/2008, (CE) nr. 1022/2008, (CE) nr. 1023/2008, (CE) nr. 1029/2008 și (CE) nr. 1250/2008 și ale Deciziilor 2008/337/CE și 2008/654/CE, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

Articolul 3

Prezenta decizie intră în vigoare la data intrării în vigoare a Deciziei nr. 137/2007 a Comitetului mixt al SEE din 26 octombrie 2007, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (15). În cazul în care, până la data respectivă, nu au fost efectuate toate notificările, aceasta va intra în vigoare în ziua următoare datei ultimei notificări către Comitetul mixt al SEE. Prezenta decizie se aplică provizoriu de la 1 martie 2010 până la intrarea sa în vigoare.

Articolul 4

Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

Adoptată la Bruxelles, 1 martie 2010. Pentru Comitetul mixt al SEE Președintele Alan SEATTER

(1) JO L 101, 22.4.2010, p. 1.

(2) JO L 101, 22.4.2010, p. 10.

(3) JO L 97, 9.4.2008, p. 85.

(4) JO L 201, 30.7.2008, p. 29.

(5) JO L 277, 18.10.2008, p. 7.

(6) JO L 277, 18.10.2008, p. 8.

(7) JO L 277, 18.10.2008, p. 15.

(8) JO L 277, 18.10.2008, p. 18.

(9) JO L 277, 18.10.2008, p. 21.

(10) JO L 278, 21.10.2008, p. 6.

(11) JO L 337, 16.12.2008, p. 31.

(12) JO L 115, 29.4.2008, p. 33.

(13) JO L 214, 9.8.2008, p. 56.

(14) JO L 100, 10.4.2008, p. 27.

(15) Nu au fost semnalate obligații constituționale.